Agenţia Naţională de Administrare Fiscală

ORDIN Nr............din .................

pentru aprobarea procedurilor de punere în aplicare a prevederilor art. 2916 alin. (8) şi (9) din Legea nr. 207/2015 privind Codul de procedură fiscală

Având în vedere prevederile [art. 291](javascript:OpenDocumentView(404421,%207763852);)6 alin. (1) - (5), precum și avizul conform al Ministerului Finanţelor, emis în temeiul prevederilor art. 342 alin. (5) din Legea nr. 207/2015 privind Codul de procedură fiscală, cu modificările şi completările ulterioare, comunicat prin Adresa nr. ........... din data de ..............,

    în temeiul prevederilor [art. 291](javascript:OpenDocumentView(404421,%207763852);)6 alin. (8) - (9), coroborat cu art. 342 alin. (1) din Legea nr. 207/2015 privind Codul de procedură fiscală, cu modificările şi completările ulterioare şi ale [art. 11](javascript:OpenDocumentView(415530,%207919980);) alin. (3) din Hotărârea Guvernului nr. 520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,

    preşedintele Agenţiei Naţionale de Administrare Fiscală emite următorul ordin:

    Art. 1

(1) Se aprobă Procedura de punere în aplicare a prevederilor art. 291**6** alin. (8) din Legea nr. 207/2015 privind Codul de procedură fiscală, cu modificările şi completările ulterioare, denumit în continuare Codul de procedură fiscală, cuprinsă în Anexa nr. 1.

(2) Scopul procedurii vizează verificarea ducerii la îndeplinire a cerințelor de raportare și a procedurilor de diligenţă fiscală prevăzute în secţiunile II şi III din Anexa nr. 6 la Codul de procedură fiscală.

    Art. 2

(1) Se aprobă Procedura de punere în aplicare a prevederilor art. 291**6** alin. (9) din Legea nr. 207/2015 privind Codul de procedură fiscală, cu modificările şi completările ulterioare, cuprinsă în Anexa nr. 2.

(2) Scopul procedurii vizează comunicarea ulterioară cu Furnizorii de Servicii de Criptoactive Raportori care au obligaţia de raportare, privind raportarea completă şi corectă.

  Art. 3 - Se aprobă modelul și conținutul formularului "Notificare privind informaţiile incorecte şi/sau incomplete furnizate de către Furnizorii de Servicii de Criptoactive Raportori care au obligaţia de raportare", instrucţiunile de completare şi de utilizare a acestuia, precum şi caracteristicile de tipărire şi editare, modul de difuzare, de utilizare şi de păstrare, prevăzute în Anexa nr. 3.

    Art. 4 - Anexele nr. 1 - 3 fac parte integrantă din prezentul ordin.

    Art. 5 - Direcția generală de informații fiscale va duce la îndeplinire prevederile prezentului ordin, cu suportul tehnic de specialitate al Centrului Naţional pentru Informaţii Financiare.

    Art. 6 - Prezentul ordin se publică în Monitorul Oficial al României, Partea I.

Preşedintele Agenţiei Naţionale de Administrare Fiscală,

Adrian Nicușor NICA

Bucureşti,\_\_\_\_\_\_\_\_\_\_\_\_\_

Anexa nr. 1

PROCEDURĂ

de punere în aplicare a prevederilor art. 2916 alin. (8) din Legea nr. 207/2015 privind Codul de procedură fiscală

    1. Verificările privind respectarea cerințelor de raportare și a procedurilor de diligenţă fiscală se efectuează pe baza informaţiilor raportate de către Furnizorii de Servicii de Criptoactive Raportori prin formularul pus la dispoziţie de Agenţia Naţională de Administrare Fiscală, în scopul identificării Furnizorilor de Servicii de Criptoactive Raportori care se află în următoarele situaţii:

1.1. **nu au raportat** la autoritatea competentă din România, în sensul secţiunii I, subsecţiunile A, B şi C din secţiunea II a Anexei nr. 6 la Codul de procedură fiscală, informaţiile prevăzute la subsecţiunea B, încălcând astfel prevederile subsecţiunii A din secţiunea II a Anexei nr. 6 la Codul de procedură fiscală;

1.2.nu au raportat informaţiile aferente anului calendaristic precedent prevăzute la subsecţiunea B cel mai târziu până la data de 15 martie inclusiv a anului calendaristic curent, încălcând astfel prevederile pct.2 al subsecţiunii D din secţiunea II a Anexei nr. 6 la Codul de procedură fiscală;

1.3. nu au transmis informațiile cerute la subsecțiunea B referitoare la un Utilizator supus raportării sau la o persoană care exercită controlul, conform lit. a), b), c) sau d) de la pct. 2 subsecțiunea A secțiunea I, atunci când aceste informații nu au fost raportate într-o jurisdicție din afara Uniunii Europene care nu beneficiază de un acord efectiv privind stabilirea autorității competente, încheiat cu statul membru de rezidență al utilizatorului sau al persoanei care exercită controlul, încălcând astfel prevederile subsecțiunii E din secțiunea II a Anexei nr. 6 la Codul de procedură fiscală;

1.4. nu au respectat procedurile de diligență fiscală pentru a stabili dacă persoana fizică care este Utilizator de Criptoactive este un Utilizator care face obiectul raportării, încălcând astfel prevederile subsecţiunii A din secţiunea III a Anexei nr. 6 la Codul de procedură fiscală;

1.5. nu au respectat procedurile de diligenţă fiscală pentru a stabili dacă entitatea care este Utilizator de Criptoactive reprezintă un Utilizator care face obiectul raportării sau o entitate, alta decât o Persoană Exclusă ori o Entitate Activă, având una sau mai multe Persoane care exercită controlul şi care sunt Persoane ce fac obiectul raportării, conform subsecţiunii B din secţiunea III a Anexei nr. 6 la Codul de procedură fiscală;

1.6. nu au îndeplinit cerinţele privind valabilitatea declaraţiei pe propria răspundere furnizată de o persoană fizică ce are calitatea de Utilizator de Criptoactive sau de o persoană care exercită controlul, întrucât aceasta este valabilă numai dacă este semnată sau confirmată în alt mod de către persoana respectivă, este datată cel târziu la data primirii şi conţine informaţiile referitoare la persoana fizică având calitatea de Utilizator de Criptoactive ori la persoana care exercită controlul, încălcând astfel prevederile subsecţiunii C pct. 1 din secţiunea III a Anexei nr. 6 la Codul de procedură fiscală;

1.7. nu au respectat cerinţele privind valabilitatea declaraţiei pe propria răspundere furnizată de o entitate care are calitatea de Utilizator de Criptoactive, întrucât aceasta este valabilă numai dacă este semnată sau confirmată în alt mod de către entitatea respectivă, este datată cel târziu la data primirii şi conţine informaţiile referitoare la entitatea care are calitatea de Utilizator de Criptoactive, încălcând astfel prevederile subsecţiunii C pct. 2 din secţiunea III a Anexei nr. 6 la Codul de procedură fiscală;

1.8. nu au respectat cerinţele generale privind diligenţa fiscală, în situaţia în care un Furnizor de Servicii de Criptoactive Raportor, care este şi Instituţie Financiară, nu s-a bazat pe procedurile de diligenţă fiscală finalizate conform Anexei nr. 1 secţiunile IV şi VI sau pe o declaraţie pe propria răspundere conformă cu subsecţiunea C din Anexa nr. 6 la Codul de procedură fiscală, încălcând astfel prevederile subsecţiunii D pct. 1 din secţiunea III a Anexei nr. 6 la Codul de procedură fiscală;

1.9. nu au respectat cerințele generale privind diligența fiscală, în conformitate cu prevederile subsecțiunii D pct. 2 din secțiunea III a Anexei nr. 6 la Codul de procedură fiscală, referitoare la:

-încredințarea unui terț a obligațiilor de diligență fiscală, fără a respecta faptul că aceste obligații rămân în responsabilitatea exclusivă a Furnizorului de Servicii de Criptoactive Raportor;

-utilizarea furnizorilor de servicii pentru îndeplinirea obligațiilor de diligență fiscală, inclusiv documentația (declarații pe propria răspundere) colectată de aceștia, fără respectarea obligațiilor legale ce revin Furnizorului de Servicii de Criptoactive Raportor;

-achiziționarea companiei unui alt Furnizor de Servicii de Criptoactive Raportor și bazarea pe stabilirea statutului Utilizatorilor de Criptoactive de către predecesor, deși existau motive să suspecteze inexactitatea statutului sau schimbarea circumstanțelor;

-neîndeplinirea obligației de desemnare a unui singur Furnizor de Servicii de Criptoactive Raportor pentru o Tranzacție Relevantă, ceea ce a condus la aplicarea repetată sau multiplă a procedurilor de diligență fiscală asupra aceluiași Utilizator de Criptoactive.

**2**.În situaţiile prevăzute la pct. 1, Direcția generală de informații fiscale și organele de control din cadrul direcțiilor generale regionale ale finanțelor publice, aplică în mod corespunzător, prevederile art. 336 alin. (1) și (2) și art. 339 alin. (3) și (4) din Legea nr. 207/2015 privind Codul de procedură fiscală, cu modificările și completările ulterioare.

 Anexa nr. 2

PROCEDURĂ

de punere în aplicare a prevederilor art. 2916 alin. (9) din Legea nr. 207/2015 privind Codul de procedură fiscală

1. Verificările privind raportarea completă şi corectă a informaţiilor referitoare la Utilizatorii de Criptoactive se efectuează de către Agenţia Naţională de Administrare Fiscală, pe baza informaţiilor raportate de către Furnizorii de Servicii de Criptoactive Raportori prin formularul-tip electronic pus la dispoziţie de A.N.A.F., prin Direcția generală de informații fiscale.

2. În situaţia în care A.N.A.F., prin Direcția generală de informații fiscale, constată că informaţiile raportate de către Furnizorii de Servicii de Criptoactive Raportori sunt incorecte şi/sau incomplete, se procedează după cum urmează:

2.1. Prin intermediul Direcției generale de informații fiscale din cadrul A.N.A.F., Furnizorului de Servicii de Criptoactive Raportor i se comunică „Notificarea privind informațiile incorecte și/sau incomplete furnizate de către Furnizorii de Servicii de Criptoactive Raportori care au obligația de raportare”, în care sunt precizate în mod concret informațiile identificate ca fiind incorecte și/sau incomplete, precum și perioada de raportare la care acestea se referă.

2.2. În baza notificării menţionate la subpct. 2.1, Furnizorul de Servicii de Criptoactive Raportor în cauză are la dispoziție un termen de 30 de zile de la primirea notificării pentru a verifica, completa şi/sau corecta informaţiile respective și a furniza toate informațiile corecte și complete necesare, având obligația de a lua toate măsurile ce se impun pentru corectarea erorilor şi/sau completarea informațiilor.

3. În situația în care, în termenul prevăzut la pct. 2 subpct. 2.2, Furnizorul de Servicii de Criptoactive Raportor nu corectează informațiile incorecte și/sau incomplete indicate în notificarea prevăzută la pct. 2 subpct. 2.1, Direcția generală de informații fiscale și organele de control din cadrul direcțiilor generale regionale ale finanțelor publice aplică în mod corespunzător, prevederile art. 336 alin. (1) și (2) și art. 339 alin. (3) și (4) din Legea nr. 207/2015 privind Codul de procedură fiscală, cu modificările și completările ulterioare.

Anexa nr. 3

NOTIFICARE

privind informaţiile incorecte şi/sau incomplete furnizate de către **Furnizorii de Servicii de Criptoactive Raportor**i care au obligaţia de raportare

AGENȚIA NAȚIONALĂ DE ADMINISTRARE FISCALĂ

DIRECȚIA GENERALĂ DE INFORMAȚII FISCALE

NOTIFICARE

Către: ..................................................., având calitatea de Furnizor de Servicii de Criptoactive Raportor care are obligația de raportare potrivit Legii nr. 207/2015 privind Codul de procedură fiscală, cu modificările și completările ulterioare *(Codul de procedură fiscală)*

Site web: ....................................................

CIF: ....................................................

În temeiul art. 2916 alin. (8) din Legea nr. 207/2015 privind Codul de procedură fiscală, cu modificările și completările ulterioare, vă aducem la cunoştinţă că, urmare analizelor/verificărilor efectuate, s-a constatat că o serie de informaţii transmise de dumneavoastră sunt incomplete şi/sau incorecte, după cum urmează:

................................................................................................................................................................

................................................................................................................................................................

................................................................................................................................................................

În consecință, vă solicităm să luaţi toate măsurile necesare pentru corectarea și completarea informațiilor și să ne transmiteți situația corectă/completă în termen de 30 de zile de la comunicarea prezentei, potrivit prevederilor legale.

Nerespectarea dispozițiilor de mai sus, constituie contravenție conform art. 336 alin. (1) lit. kk) din Legea nr. 207/2015 privind Codul de procedură fiscală, cu modificările și completările ulterioare și se sancționează cu amendă contravențională potrivit art. 336 alin. (2) lit. u) din Legea nr. 207/2015 privind Codul de procedură fiscală, cu modificările și completările ulterioare, după caz, cu excepția cazului în care fapta a fost săvârșită în astfel de condiții încât să fie considerată, potrivit legii, infracțiune.

\_\_\_\_\_\_\_\_\_\_\_\_\_

Instrucţiuni de completare şi utilizare a formularului " **Notificarea privind informaţiile incorecte şi/sau incomplete furnizate de către Furnizorii de Servicii de Criptoactive Raportori** care au obligaţia de raportare "

   1. Reprezintă documentul prin care o entitate, ce are calitatea de Furnizor de Servicii de Criptoactive Raportor care are obligaţia de raportare, în sensul prevederilor de la subsecţiunea A din secţiunea I din Anexa nr. 6 la Codul de procedură fiscală, este notificată cu privire la faptul că informaţiile raportate de către aceasta sunt incorecte şi/sau incomplete.

2. Se vor indica în mod concret neconformităţile rezultate în urma verificărilor efectuate, aşa cum sunt prevăzute în Anexa nr. 2 la ordin, pct. 2 subpct. 2.1.

   3. Se comunică Furnizorului de Servicii de Criptoactive Raportor care are obligaţia de raportare, conform prevederilor Codului de procedură fiscală.

Caracteristicile de tipărire şi editare, modul de difuzare, de utilizare şi păstrare a formularului " Notificarea privind informaţiile incorecte şi/sau incomplete furnizate de către Furnizorii de Servicii de Criptoactive Raportori care au obligaţia de raportare "

    1. Denumire: Notificare

    2. Format: A4

    3. Caracteristici de tipărire şi editare: de regulă, se editează pe o faţă şi cu ajutorul tehnicii de calcul, cu excepţia situaţiilor în care nu este posibilă editarea informatică.

    4. Se difuzează gratuit.

   5. Se utilizează de către inspectori, pentru a aduce la cunoştinţa Furnizorului de Servicii de Criptoactive Raportor că, în urma verificărilor efectuate, a rezultat că informaţiile raportate de către acesta sunt incorecte sau incomplete.

    6. Se întocmeşte în două exemplare de către inspectori.

    7. Circulă:

    - exemplarul 1, la Furnizorul de Servicii de Criptoactive Raportor;

    - exemplarul 2, la inspectori.

    8. Se arhivează:

    - exemplarul 1, la Furnizorul de Servicii de Criptoactive Raportor;

    - exemplarul 2, la Direcția generală de informații fiscale.

\_\_\_\_\_\_\_\_\_\_\_\_\_